ΟΔΗΓΙΑ ΤΗΣ ΕΠΙΤΡΟΠΗΣ της 19ης Μαΐου 1978 περί προσαρμογής στην τεχνική πρόοδο της οδηγίας 74/60/ΕΟΚ "περί προσεγγίσεως των νομοθεσιών των Κρατών μελών όσον αφορά στην εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων)"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα και των ρυμουλκουμένων τους(1), τροποποιημένη από την πράξη προσχωρήσεως, και ιδίως τα άρθρα 11,12 και 13,

την οδηγία 74/60/ΕΟΚ του Συμβουλίου της 17ης Δεκεμβρίου 1974 περί προσεγγίσεως των νομοθεσιών των Κρατών μελών όσον αφορά στην εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων)(2)Εκτιμώντας:

ότι λόγω της κτηθείσης πείρας και λαμβανομένης υπόψη της παρούσης καταστάσεως της τεχνολογίας, είναι δυνατόν τώρα οι προδιαγραφές να προσαρμοσθούν περισσότερον στις πραγματικές συνθήκες δοκιμής-

ότι οι διατάξεις της παρούσης οδηγίας είναι σύμφωνες προς τη γνώμη της επιτροπής προσαρμογής στην τεχνική πρόοδο των οδηγιών για την εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα της οδηγίας 74/60/ΕΟΚ τροποποιούνται σύμφωνα προς το παράρτημα της παρούσης οδηγίας.

Άρθρο 2

1. Από την 1η Ιανουαρίου 1979, τα Κράτη μέλη δεν δύνανται για λόγους που αφορούν στην εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων):

- ούτε να αρνηθούν για ένα τύπο οχήματος με κινητήρα, την έγκριση ΕΟΚ ή τη χορήγηση του προβλεπομένου εγγράφου στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ ή την έγκριση από εθνικής πλευράς,

- ούτε να απαγορεύσουν την έναρξη της κυκλοφορίας των οχημάτων, αν η εσωτερική διαρρύθμιση (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων) αυτού του τύπου οχήματος ή αυτών των οχημάτων πληροί τις προδιαγραφές της οδηγίας 74/60/ΕΟΚ, τροποποιημένης από την παρούσα οδηγία.

2. Από την 1η Ιανουαρίου 1979 τα Κράτη μέλη:

- δεν δύνανται να χορηγούν πλέον το προβλεπόμενο στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ έγγραφο για ένα τύπο οχήματος του οποίου η εσωτερική διαρρύθμιση (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων) δεν πληροί τις προδιαγραφές της οδηγίας 74/60/ΕΟΚ, τροποποιημένης από την παρούσα οδηγία-

- δύνανται να αρνούνται την έγκριση από εθνικής πλευράς ενός τύπου οχήματος του οποίου η εσωτερική διαρρύθμιση (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων) δεν πληροί τις προδιαγραφές της οδηγίας 74/60/ΕΟΚ, τροποποιημένης από την παρούσα οδηγία.

3. Από 1ης Οκτωβρίου 1982, τα Κράτη μέλη δύνανται να απαγορεύσουν την έναρξη της κυκλοφορίας των οχημάτων των οποίων η εσωτερική διαρρύθμιση (εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα καθισμάτων) δεν πληροί τις προδιαγραφές της οδηγίας 74/60/ΕΟΚ, τροποποιημένης από την παρούσα οδηγία.

Άρθρο 3

Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία προ της 1ης Ιανουαρίου 1979. Ενημερώνουν αμέσως περί αυτού την Επιτροπή.

Άρθρο 4

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 19 Μαΐου 1978.

Για την Επιτροπή

Etienne DAVIGNON

Μέλος της Επιτροπής

(1) EΕ αριθ. Ν 42 της 23.2.1970, σ. 1.

(2) ΕΕ αριθ. Ν 38 της 11.2.1974, σ. 2.

ΠΑΡΑΡΤΗΜΑ

ΠΑΡΑΡΤΗΜΑ I ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ ΚΑΙ ΕΞΕΙΔΙΚΕΥΣΕΙΣ

Στο σημείο 2.6 να αναγνωσθεί:

με την έκφραση "γραμμή ζώνης", η γραμμή που ορίζεται από το κατώτερο διαφανές περίγραμμα των πλευρικών υαλοπινάκων του οχήματος.

Στο σημείο 2.7 να αναγνωσθεί:

ως "όχημα με πτυσσόμενη σκεπή", ένα όχημα στο οποίο, σε ορισμένες περιπτώσεις, δεν υπάρχει δομικό στοιχείο αντιστάσεως του οχήματος υπεράνω της γραμμής ζώνης εκτός των μετωπικών υποστηριγμάτων της σκεπής και/ή των αψίδων ασφαλείας και/ή των σημείων αγκυρώσεως των ζωνών ασφαλείας.

Στο σημείο 2.8 να αναγνωσθεί:

ως "όχημα με αποκαλυπτόμενη σκεπή", ένα όχημα του οποίου μόνο η σκεπή ή ένα τμήμα της δύναται να αναδιπλωθεί, να αφαιρεθεί ή να ανοιχθεί και που αφήνει να υπάρχουν υπεράνω της γραμμής ζώνης τα δομικά στοιχεία αντιστάσεως του οχήματος.

Στο σημείο 2.9 να αναγνωσθεί:

ως "πτυσσόμενο κάθισμα", ένα βοηθητικό κάθισμα προοριζόμενο για μία χρήση περιστασιακή και το οποίο ευρίσκεται κανονικά εν συμπτύξει.

Στο σημείο 5.3 να αναγνωσθεί:

Άλλα εσωτερικά τμήματα του χώρου επιβατών που ευρίσκονται έμπροσθεν του εγκαρσίου επιπέδου που διέρχεται δια της γραμμής αναφοράς του θώρακος του τοποθετημένου στην πλέον οπισθία θέση ανδρεικέλου.

Στο σημείο 5.3.1 να αναγνωσθεί:

Πεδίο εφαρμογής

Οι προδιαγραφές του σημείου 5.3.2 εφαρμόζονται στις χειρολαβές, μοχλούς και κομβία χειρισμού, καθώς επίσης και σε κάθε άλλο αντικείμενο που σχηματίζει προεξοχή που δεν αναφέρεται στα σημεία 5.1 και 5.2 (βλέπε επίσης σημείο 5.3.2.2).

Στο σημείο 5.3.2 να αναγνωσθεί:

Προδιαγραφές

Αν τα αναφερόμενα στο σημείο 5.3.1 αντικείμενα είναι τοποθετημένα κατά τέτοιο τρόπο ώστε να δύνανται να πλήττονται από τους επιβάτες του οχήματος, πρέπει να πληρούν τις προδιαγραφές των σημείων 5.3.2.1 έως 5.3.4. Θεωρούνται ως αντικείμενα δυνάμενα να πλήττονται, τα αντικείμενα που δύνανται να έρθουν σε επαφή με μία σφαίρα διαμέτρου 165 μμ και τα οποία ευρίσκονται υπεράνω του σημείου Η του πλέον χαμηλού των εμπροσθίων θέσεων (βλέπε παράρτημα IV), έμπροσθεν του εγκαρσίου επιπέδου που διέρχεται διά της γραμμής αναφοράς του θώρακος του τοποθετημένου στην πλέον οπισθία θέση ανδρεικέλου, και στο εξωτερικό των περιοχών που καθορίζονται στα σημεία 2.3.1 και 2.3.2.

Στο σημείο 5.3.3 να αναγνωσθεί:

Οι προδιαγραφές του σημείου 5.3.2.3 δεν εφαρμόζονται στον μοχλό της πέδης χειρός που ευρίσκεται στο δάπεδο. Για τέτοια όργανα χειρισμού, αν ένα τυχόν εκ των τμημάτων τους σε θέση χαλαρώσεως υπερβαίνει το οριζόντιο επίπεδο που διέρχεται δια του σημείου H του πλέον χαμηλού των εμπροσθίων θέσεων (βλέπε παράρτημα IV), το όργανο χειρισμού πρέπει να έχει μία επιφάνεια τουλάχιστον 6,5 μ 2, μετρουμένη εντός ενός οριζοντίου επιπέδου κειμένου σε μία απόσταση μη υπερβαίνουσα τα 6,5 μμ εκ του πλέον προεξέχοντος τμήματος (μετρουμένη κατά την κατακόρυφη διεύθυνση). Οι ακτίνες καμπυλότητος δεν πρέπει να είναι κατώτερες των 3,2 μμ.

Στο σημείο 5.3.4 προστίθεται το σημείο:

5.3.4.1 Τα τοποθετημένα εξαρτήματα επί της σκεπής τα οποία όμως δεν αποτελούν τμήμα της δομής της, ως οι χειρολαβές συγκρατήσεως, οι φωτισμοί οροφής, τα σκιάδια, κλπ. πρέπει να έχουν ακτίνες καμπυλότητος τουλάχιστον 3,2 μμ και επί πλέον, το πλάτος των προεξεχόντων τμημάτων δεν πρέπει να είναι κατώτερο του μεγέθους της προεξοχής προς τα κάτω ή τα εξαρτήματα αυτά πρέπει να υποστούν επιτυχώς τη δοκιμή απορροφήσεως ενεργείας, όπως αυτή εξειδικεύεται στο παράρτημα III.

Στο σημείο 5.4.2.1 να αναγνωσθεί:

Το εσωτερικό τμήμα της σκεπής δεν πρέπει να έχει, στο τμήμα το κείμενο υπεράνω των επιβατών ή έμπροσθεν αυτών, επικίνδυνη ανωμαλία ή έντονη ακμή που να έχει διεύθυνση προς τα οπίσω ή προς τα κάτω. Ειδικότερα, το πλάτος των τμημάτων που προεξέχουν δεν πρέπει να είναι κατώτερο του μεγέθους της προς τα κάτω προεξοχής και οι ακμές δεν πρέπει να παρουσιάζουν ακτίνα καμπυλότητος μικρότερη των 50 μμ. Όσον αφορά όλως ιδιαιτέρως στις αψίδες ή στις άκαμπτες νευρώσεις και εξαιρέσει των ανωτέρω ενισχύσεων πλαισιώσεως των υαλίνων επιφανειών και των θυρών, δεν πρέπει να παρουσιάζουν προς τα κάτω προεξοχή μεγαλύτερη των 19 μμ.

Στο σημείο 5.4.2.2 να αναγνωσθεί:

Αν οι αψίδες ή οι νευρώσεις δεν πληρούν τις προϋποθέσεις του σημείου 5.4.2.1 πρέπει να υποστούν επιτυχώς τη δοκιμή απορροφήσεως ενεργείας, όπως αυτή εξειδικεύεται στο παράρτημα III.

Στο σημείο 5.4.2 προστίθεται το σημείο:

5.4.2.3 Τα μεταλλικά νήματα που χρησιμεύουν να τείνουν το υπόρραμμα της οροφής και τα πλαίσια των σκιαδίων πρέπει να έχουν διάμετρο 5 mm το μέγιστο ή να υποστούν επιτυχώς τη δοκιμή απορροφήσεως ενεργείας, όπως αυτή εξειδικεύεται στο παράρτημα III. Τα εύκαμπτα στοιχεία συγκρατήσεως των πλαισίων των σκιαδίων πρέπει να συμμορφώνονται στις διατάξεις του σημείου 5.3.4.1.

Στο σημείο 5.5 να αναγνωσθεί:

Οχήματα με αποκαλυπτόμενη σκεπή.

Στο σημείο 5.5.1.1 να αναγνωσθεί:

Οι ακόλουθες προδιαγραφές, καθώς και οι του σημείου 5.4 οι αναφερόμενες στη σκεπή, εφαρμόζονται στα οχήματα με αποκαλυπτόμενη σκεπή όταν η σκεπή αυτή είναι κλεισμένη.

Στο σημείο 5.5.1.2.2 να αναγνωσθεί:

Η επιφάνειά τους πρέπει να τελειώνει με στρογγυλευμένες ακμές ενώ οι ακτίνες καμπυλότητος δεν δύνανται να είναι μικρότερες των 5 μμ.

Στο σημείο 5.6 να αναγνωσθεί:

Οχήματα με πτυσσόμενη σκεπή.

Στο σημείο 5.6.1 να αναγνωσθεί:

Όσον αφορά στα οχήματα με πτυσσόμενη σκεπή μόνο τα κατώτερα τμήματα των ανωτέρω στοιχείων των αψίδων ασφαλείας και το ανώτερο τμήμα του πλαισίου του αλεξινέμου, σε όλες τις κανονικές θέσεις χρήσεως, υπόκεινται στις προδιαγραφές του σημείου 5.4. Τα συστήματα που αποτελούνται εξ αναδιπλουμένων στελεχών και των αρθρώσεών τους που χρησιμοποιούνται για να υποστηρίζουν την εύκαμπτη σκεπή δεν πρέπει να παρουσιάζουν καμμία επικίνδυνη ανωμαλία ή έντονη ακμή που να διευθύνεται προς τα οπίσω ή προς τα κάτω εκεί όπου ευρίσκονται έμπροσθεν ή υπεράνω των επιβατών.

Το σημείο 5.6.2 καταργείται.

Στο σημείο 5.7 να αναγνωσθεί:

Οπίσθιο τμήμα των αγκυρωμένων στο όχημα καθισμάτων.

Στο σημείο 5.7.1.2.3 να αναγνωσθεί:

Εντός της περιοχής προσκρούσεως της κεφαλής εκτός των ορίων που προβλέπονται στα σημεία 5.7.1.2.1 έως 5.7.1.2.2, τα τμήματα του σκελετού του καθίσματος πρέπει να έχουν επενδυτική πλήρωση για να αποφευχθεί η άμεση επαφή της κεφαλής με τα στοιχεία του σκελετού που πρέπει, στις περιοχές αυτές, να παρουσιάζει μίαν ακτίνα καμπυλότητος τουλάχιστον 5 μμ. Τα στοιχεία ή τα μέρη αυτά εναλλακτικά θεωρούνται ως ικανοποιητικά αν δύνανται να υποστούν επιτυχώς τη δοκιμή απορροφήσεως ενεργείας, όπως αυτή εξειδικεύεται στο παράρτημα III.

Στο σημείο 5.7.2 να αναγνωσθεί:

Οι ανωτέρω προδιαγραφές δεν εφαρμόζονται ούτε στα πλέον όπισθεν ευρισκόμενα καθίσματα, ούτε στα καθίσματα τα εστραμμένα προς τις πλευρές ή προς το οπίσθιο μέρος, ούτε στα καθίσματα με ερεισίνωτα κείμενα αντιθέτως, ούτε στα πτυσσόμενα καθίσματα. Όταν οι περιοχές προσκρούσεως των καθισμάτων, των προσκεφάλων και των υποστηριγμάτων αυτών έχουν τμήματα καλυμμένα δι' ενός υλικού σκληρότητος μικρότερης των 50 shore A, οι ανωτέρω προδιαγραφές εκτός εκείνων που είναι σχετικές με την απορρόφηση της ενεργείας σύμφωνα προς το παράρτημα III, δεν εφαρμόζονται παρά μόνο στα άκαμπτα τμήματα.

Το σημείο 5.8 γίνεται 5.8.1.

Για το νέο σημείο 5.8 να αναγνωσθεί:

Άλλοι μη αναφερόμενοι εξοπλισμοί.

ΠΑΡΑΡΤΗΜΑ II ΠΡΟΣΔΙΟΡΙΣΜΟΣ ΤΗΣ ΠΕΡΙΟΧΗΣ ΠΡΟΣΚΡΟΥΣΕΩΣ ΤΗΣ ΚΕΦΑΛΗΣ

Στο σημείο 2.2 να αναγνωσθεί:

Για κάθε τιμή της διαστάσεως, μεταξύ του σημείου αρθρώσεως και της κορυφής της κεφαλής, επιτρεπομένη από την διάταξη μετρήσεως συναρτήσει των εσωτερικών διαστάσεων του οχήματος, προσδιορίζονται όλα τα σημεία επαφής που ευρίσκονται έμπροσθεν του σημείου H.

Στην περίπτωση κατά την οποία η κεφαλή της διατάξεως μετρήσεως, ρυθμισμένη για την ελάχιστη απόσταση μεταξύ του σημείου αρθρώσεως και της κορυφής αυτής, υπερβαίνει το εμπρόσθιο κάθισμα λαμβανομένου ως αρχής του οπισθίου σημείου H, δεν συγκρατείται ουδεμία τιμή για το σημείο επαφής γι' αυτή την ιδιαίτερη κατόπτευση.

Στο σημείο 2.3 να αναγνωσθεί:

Της διατάξεως δοκιμής ευρισκομένης σε κατακόρυφη στάση, προσδιορίζονται τα δυνατά σημεία επαφής με την περιστροφή της προς τα εμπρός και προς τα κάτω, με τη διαγραφή τροχιάς όλων των τάξεων στα κατακόρυφα επίπεδα μέχρι γωνία 90o εκατέρωθεν του κατακορύφου κατά μήκος του οχήματος επιπέδου που διέρχεται από το σημείο H.

ΠΑΡΑΡΤΗΜΑ III ΔΙΑΔΙΚΑΣΙΑ ΔΟΚΙΜΗΣ ΤΩΝ ΙΚΑΝΩΝ ΝΑ ΑΠΟΡΡΟΦΟΥΝ ΕΝΕΡΓΕΙΑ ΥΛΙΚΩΝ

Το κείμενο του σημείου 1.3.3 καταργείται. Τα ψηφία 1.3.3 τίθενται εντός παρενθέσεων.

Στο σημείο 1.4.1 να αναγνωσθεί:

Σε κάθε σημείο προσκρούσεως της προς δοκιμή επιφανείας, η διεύθυνση κρούσεως είναι αυτή που προσδιορίζεται από την εφαπτομένη στην τροχιά της κεφαλής της συσκευής μετρήσεως που ορίζεται στο παράρτημα II.

Για τις δοκιμές των τμημάτων οι οποίες προβλέπονται στα σημεία 5.3.4.1 και 5.3.4.2 του παραρτήματος I, δυνάμεθα να ενεργήσουμε δια επιμηκύνσεως του βραχίονος της συσκευής μετρήσεως μέχρις ότου πραγματοποιηθεί η επαφή με το θεωρούμενο στοιχείο και εντός ενός ορίου 1 000 μμ μεταξύ του σημείου αρθρώσεως της συσκευής και της κορυφής της κεφαλής της. Οι προβλεπόμενες στο σημείο 5.4.2.2 αψίδες και νευρώσεις που, κατά τον τρόπο αυτό, δεν έρχονται σε επαφή, υπόκεινται πάντως στις προδιαγραφές του σημείου 5.4.2.1 του παραρτήματος I, εκτός της προδιαγραφής της σχετικής προς το ύψος της προεξοχής.

ΠΑΡΑΡΤΗΜΑ IV Το κείμενο του παραρτήματος αυτού αντικαθίσταται από το ακόλουθο κείμενο:

ΔΙΑΔΙΚΑΣΙΑ ΠΟΥ ΠΡΕΠΕΙ ΝΑ ΑΚΟΛΟΥΘΗΘΕΙ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ Η ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΩΝ ΕΡΕΙΣΙΝΩΤΩΝ ΚΑΙ ΓΙΑ ΤΗΝ ΕΞΑΚΡΙΒΩΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ R ΚΑΙ H ΚΑΙ ΤΟΥ ΛΟΓΟΥ ΜΕΤΑΞΥ ΤΗΣ ΠΡΟΒΛΕΠΟΜΕΝΗΣ ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ

1. ΟΡΙΣΜΟΙ

1.1. Σημείο H

Ως "σημείο H", το οποίο χαρακτηρίζει τη θέση εντός του χώρου επιβατών ενός καθημένου επιβάτου, νοείται το ίχνος, επί ενός διαμήκους κατακορύφου επιπέδου, του θεωρητικού άξονα περιστροφής του υπάρχοντος μεταξύ των μηρών και του θώρακος ενός ανθρωπίνου σώματος αναπαρισταμένου υπό του περιγραφομένου στο σημείο 3 ανδρεικέλου.

1.2. Σημείο R ή σημείο αναφοράς καθημένης θέσεως

Ως "σημείο R" ή "σημείο αναφοράς καθημένης θέσεως", νοείται το υποδεικνυόμενο από τον κατασκευαστή σημείο αναφοράς, που:

1.2.1. έχει συντεταγμένες που ορίζονται σε σχέση προς τη δομή του οχήματος-

1.2.2. αντιστοιχεί στη θεωρητική θέση του σημείου περιστροφής κορμού/μηρών (σημείο H) για την πλέον χαμηλή και πλέον οπισθία θέση οδηγήσεως ή κανονικής χρήσεως που υποδεικνύεται από τον κατασκευαστή του οχήματος για κάθε μία των καθημένων θέσεων που προβλέπονται υπ' αυτού.

1.3. Γωνία κλίσεως του ερεισινώτου

Ως "γωνία κλίσεως του ερεισινώτου" νοείται η κλίση του ερεισινώτου σε σχέση προς την κατακόρυφο.

1.4. Πραγματική γωνία κλίσεως του ερεισινώτου

Ως "πραγματική γωνία κλίσεως του ερεισινώτου" νοείται η γωνία που σχηματίζεται από την κατακόρυφη που διέρχεται από του σημείου H και τη γραμμή αναφοράς του κορμού του ανθρωπίνου σώματος που αναπαρίσταται από το περιγραφόμενο στο σημείο 3 ανδρείκελο.

1.5. Προβλεπομένη γωνία κλίσεως του ερεισινώτου

Με την έκφραση "προβλεπομένη γωνία κλίσεως του ερεισινώτου" νοείται η προβλεπομένη από τον κατασκευαστή του οχήματος γωνία που:

1.5.1. προσδιορίζει τη γωνία κλίσεως του ερεισινώτου για την πλέον χαμηλή και πλέον οπισθία θέση οδηγήσεως ή κανονικής χρήσεως που υποδεικνύεται από τον κατασκευαστή του οχήματος για κάθε μία των καθημένων θέσεων που προβλέπονται από αυτόν-

1.5.2. σχηματίζεται στο σημείο R από την κατακόρυφο και τη γραμμή αναφοράς του κορμού- και

1.5.3. αντιστοιχεί θεωρητικά στην πραγματική γωνία κλίσεως.

2. ΠΡΟΣΔΙΟΡΙΣΜΟΣ ΤΩΝ ΣΗΜΕΙΩΝ H ΚΑΙ ΤΩΝ ΠΡΑΓΜΑΤΙΚΩΝ ΓΩΝΙΩΝ ΚΛΙΣΕΩΣ ΤΩΝ ΕΡΕΙΣΙΝΩΤΩΝ

2.1. Προσδιορίζεται ένα σημείο H και μία πραγματική γωνία κλίσεως της πλάτης για κάθε καθημένη θέση που προβλέπεται από τον κατασκευαστή του οχήματος. Όταν οι καθήμενες θέσεις της αυτής σειράς δύνανται να θεωρηθούν ως παρόμοιες (πάγκος-ενιαίο κάθισμα για πλείονα πρόσωπα, ταυτόσημα καθίσματα, κλπ.) προσδιορίζεται μόνο ένα σημείο H και μία μόνο πραγματική γωνία κλίσεως του ερεισινώτου ανά σειρά καθισμάτων, με την τοποθέτηση του περιγραφομένου στο σημείο 3 ανδρεικέλου σε μία θέση που θεωρείται ως αντιπροσωπευτική της σειράς των καθισμάτων. Η θέση αυτή είναι:

2.1.1. για την εμπρόσθια σειρά, η θέση του οδηγού-

2.1.2. για την (τις) οπίσθια(ες) σειρές, μία εξωτερική θέση.

2.2. Για κάθε προσδιορισμό του σημείου H και της πραγματικής γωνίας κλίσεως του ερεισινώτου, το θεωρούμενο κάθισμα τοποθετείται στην πλέον χαμηλή και πλέον οπισθία θέση οδηγήσεως ή κανονικής χρήσεως που προβλέπεται από τον κατασκευαστή του οχήματος για το κάθισμα αυτό. Το ερεισίνωτο, αν η κλίση του είναι ρυθμιζομένη, σταθεροποιείται όπως εξειδικεύεται από τον κατασκευαστή ή, ελλείψει εξειδικεύσεως, κατά τέτοιο τρόπο ώστε η πραγματική γωνία κλίσεως να έχει τιμή όσον το δυνατόν πλησιέστερη προς 25o.

3. ΧΑΡΑΚΤΗΡΙΣΤΙΚΑ ΤΟΥ ΑΝΔΡΕΙΚΕΛΟΥ

3.1. Χρησιμοποιείται ένα τρισδιάστατο ανδρείκελο του οποίου η μάζα και το περίγραμμα είναι αυτά ενός ενήλικος μεσαίου αναστήματος. Το ανδρείκελο αυτό παρουσιάζεται στις εικόνες 1 και 2 του συμπληρωματικού του παρόντος παραρτήματος.

3.2. Το ανδρείκελο αυτό φέρει:

3.2.1. δύο στοιχεία που υποκαθιστούν, το ένα την πλάτη και το άλλο το καθήμενο τμήμα του σώματος, αρθρωμένα κατά ένα άξονα που αντιπροσωπεύει τον άξονα περιστροφής μεταξύ του κορμού και των μηρών. Το ίχνος του άξονα αυτού επί του κατακορύφου διαμήκους στο μέσο της καθημένης θέσεως επιπέδου προσδιορίζει το σημείο H-

3.2.2. δύο στοιχεία που υποκαθιστούν, το ένα την πλάτη και το άλλο το καθήμενο τμήμα του σώματος, αρθρωμένα κατά έναν άξονα που αντιπροσωπεύει τον άξονα περιστροφής μεταξύ

3.2.3. δύο στοιχεία που υποκαθιστούν τους πόδες, συνδεδεμένα προς τις κνήμες δι' αρθρώσεων που υποκαθιστούν τους αστραγάλους.

3.2.4. Εξάλλου, το υποκαθιστόν το καθήμενο τμήμα του σώματος στοιχείο είναι εφοδιασμένο με μία στάθμη που επιτρέπει τον έλεγχο του προσανατολισμού του κατά την εγκαρσία διεύθυνση.

3.3. Μάζες βάρους που αναπαριστούν την μάζα κάθε στοιχείου του σώματος ευρίσκονται στα κατάλληλα σημεία που αποτελούν τα αντίστοιχα κέντρα βάρους, για να επιτευχθεί μια ολική μάζα του ανδρεικέλου 75 kg+-1%. Λεπτομερώς οι διάφορες μάζες δίνονται στον πίνακα της εικόνας 2 του συμπληρωματικού του παρόντος παραρτήματος.

3.4. Η γραμμή αναφοράς του κορμού του ανδρεικέλου παρίσταται με μία ευθεία διερχομένη από το σημείο αρθρώσεως του μηρού με τον κορμό και το σημείο θεωρητικής αρθρώσεως του αυχένα επί του θώρακα (βλ. εικόνα 1 του συμπληρωματικού παραρτήματος στο παρόν παράρτημα).

4. ΤΟΠΟΘΕΤΗΣΗ ΤΟΥ ΑΝΔΡΕΙΚΕΛΟΥ

Η τοποθέτηση του τρισδιαστάτου ανδρεικέλου πραγματοποιείται με τον ακόλουθο τρόπο:

4.1. το όχημα τοποθετείται επί ενός οριζοντίου επιπέδου και ρυθμίζονται τα καθίσματα όπως υποδεικνύεται στο σημείο 2.2-

4.2. το προς δοκιμή κάθισμα καλύπτεται από ένα ύφασμα προοριζόμενο να διευκολύνει την ορθή τοποθέτηση του ανδρεικέλου-

4.3. το ανδρείκελο τοποθετείται καθήμενο επί του θεωρουμένου καθίσματος έχοντας τον άξονα αρθρώσεώς του κάθετο στο διάμηκες στο μέσο του οχήματος επίπεδο-

4.4. οι πόδες του ανδρεικέλου τοποθετούνται κατά τον ακόλουθο τρόπο:

4.4.1. για τα εμπρόσθια καθίσματα, κατά τέτοιο τρόπο ώστε η επιτρέπουσα τον έλεγχο κλίσεως του καθημένου τμήματος του σώματος στάθμη κατά την εγκαρσία διεύθυνση να επανέλθει στην οριζόντιο-

4.4.2. για τα οπίσθια καθίσματα, οι πόδες διευθετούνται κατά τρόπο ώστε να ευρίσκονται, εν τω μέτρω του δυνατού, σε επαφή με τα εμπρόσθια καθίσματα. Αν λοιπόν οι πόδες αναπαύονται επί των τμημάτων του δαπέδου διαφορετικού επιπέδου, ο πους που φθάνει το πρώτο σε επαφή με το εμπρόσθιο κάθισμα χρησιμεύει ως αναφορά και ο άλλος πους διευθετείται κατά τρόπον ώστε η στάθμη που ελέγχει την εγκαρσία κλίση του καθημένου τμήματος του σώματος να επανέλθει στην οριζόντιο-

4.4.3. αν προσδιορίζεται το σημείο H σε ένα ενδιάμεσο κάθισμα, οι πόδες τοποθετούνται εκατέρωθεν της προεξοχής του μέσου του δαπέδου.

4.5. Οι μάζες βάρους τοποθετούνται επί των κνημών, επαναφέρεται στην οριζόντιο η εγκαρσία στάθμη του καθημένου τμήματος του σώματος και τοποθετούνται οι μάζες βάρους των μηρών επί του στοιχείου που αντιπροσωπεύει το καθήμενο τμήμα του σώματος-

4.6. το ανδρείκελο απομακρύνεται από το ερεισίνωτο του καθίσματος με τη χρησιμοποίηση της ράβδου αρθρώσεως των γονάτων και η πλάτη επαναφέρεται προς τα εμπρός. Το ανδρείκελο επανατοποθετείται επί του καθίσματος, επιβάλλεται ολίσθηση προς τα οπίσω του καθημένου τμήματος μέχρις ότου αυτό συναντήσει αντίσταση, στη συνέχεια, η πλάτη ανατρέπεται εκ νέου προς τα οπίσω προς το ερεισίνωτο του καθίσματος-

4.7. μία δύναμη οριζοντία 10+-1 daN εφαρμόζεται δύο φορές επί του ανδρεικέλου. Η διεύθυνση και το σημείο εφαρμογής της δυνάμεως παρίστανται με ένα μαύρο βέλος στην εικόνα 2 του συμπληρωματικού παραρτήματος-

4.8. οι μάζες βάρους του καθημένου τμήματος τοποθετούνται επί του αριστερού και δεξιού πλευρού, στη συνέχεια τοποθετούνται οι μάζες βάρους της πλάτης. Η εγκαρσία στάθμη του ανδρεικέλου διατηρείται στην οριζόντιο-

4.9. διατηρώντας την εγκαρσία στάθμη του ανδρεικέλου στην οριζόντιο, επαναφέρεται η πλάτη προς τα εμπρός μέχρις ότου οι μάζες βάρους της πλάτης ευρεθούν πάνω από το σημείο H. κατά τρόπο ώστε να εκμηδενισθεί κάθε τριβή επί του ερεισινώτου του καθίσματος-

4.10. η πλάτη επαναφέρεται προσεκτικώς προς τα οπίσω κατά τρόπο ώστε να ολοκληρωθεί η τοποθέτηση. Η εγκαρσία στάθμη του ανδρεικέλου πρέπει να είναι οριζοντία. Σε αντίθετη περίπτωση η διαδικασία πραγματοποιείται εκ νέου όπως αναφέρεται ανωτέρω.

5. ΑΠΟΤΕΛΕΣΜΑΤΑ

5.1. Ενώ το ανδρείκελο είναι τοποθετημένο σύμφωνα με το σημείο 4, το θεωρούμενο σημείο H του καθίσματος και η πραγματική γωνία κλίσεως του ερεισινώτου συνίστανται από το σημείο H και τη γωνία κλίσεως της γραμμής αναφοράς του κορμού του ανδρεικέλου.

5.2. Οι συντεταγμένες του σημείου H σε σχέση προς τρία επίπεδα αντιστοίχως κάθετα και την πραγματική γωνία κλίσεως του ερεισινώτου μετρώνται για να συγκριθούν προς τα παρεχόμενα δεδομένα από τον κατασκευαστή του οχήματος.

6. ΕΞΑΚΡΙΒΩΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ R ΚΑΙ H ΚΑΙ ΤΟΥ ΛΟΓΟΥ ΜΕΤΑΞΥ ΤΗΣ ΠΡΟΒΛΕΠΟΜΕΝΗΣ ΓΩΝΙΑΣ ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ

6.1. Τα αποτελέσματα των πραγματοποιηθεισών σύμφωνα με το σημείο 5.2 μετρήσεων για το σημείο H και την πραγματική γωνία κλίσεως του ερεισινώτου πρέπει να συγκριθούν προς τις συντεταγμένες του σημείου R και προς την προβλεπομένη γωνία κλίσεως του ερεισινώτου που υποδεικνύονται από τον κατασκευαστή του οχήματος.

6.2. Η εξακρίβωση της σχετικής θέσεως των σημείων R και H και του λόγου μεταξύ της προβλεπομένης γωνίας και της πραγματικής γωνίας κλίσεως του ερεισινώτου θεωρείται ως ικανοποιητική για την θεωρουμένη καθημένη θέση αν το σημείο H, όπως αυτό ορίζεται από τις συντεταγμένες του, ευρίσκεται εντός ενός διαμήκους ορθογωνίου με κέντρο R, του οποίου οι οριζόντιες και οι κατακόρυφες πλευρές έχουν αντιστοίχως μήκη 30 μμ και 20 μμ και εάν η πραγματική γωνία κλίσεως του ερεισινώτου δεν διαφέρει πλέον των 3o της προβλεπομένης γωνίας κλίσεως.

6.2.1. Αν πληρούνται οι συνθήκες αυτές, το σημείο R και η προβλεπομένη γωνία κλίσεως χρησιμοποιούνται για τη δοκιμή και, αν είναι απαραίτητο, η θέση του ανδρεικέλου διορθούται ώστε το σημείο H να συμπίπτει με το σημείο R και η πραγματική γωνία κλίσεως του ερεισινώτου να συμπίπτει με την προβλεπομένη γωνία.

6.3. Αν το σημείο H ή η πραγματική γωνία κλίσεως δεν ικανοποιεί τις προδιαγραφές του σημείου 6.2, πραγματοποιούνται δύο άλλοι προσδιορισμοί του σημείου H ή της πραγματικής γωνίας κλίσεως (τρεις προσδιορισμοί συνολικά). Αν τα επιτυγχανόμενα αποτελέσματα κατά τη διάρκεια δύο εξ αυτών των τριών προσδιορισμών πληρούν τις προδιαγραφές, το αποτέλεσμα της δοκιμής θεωρείται ικανοποιητικό.

6.4. Αν τα αποτελέσματα των δύο τουλάχιστον εκ των τριών προσδιορισμών δεν πληρούν τις προδιαγραφές του σημείου 6.2, το αποτέλεσμα της δοκιμής θεωρείται μη ικανοποιητικό.

6.5. Αν υφίσταται η περιγραφομένη στο σημείο 6.4 κατάσταση, ή αν η εξακρίβωση δεν δύναται να πραγματοποιηθεί διότι ο κατασκευαστής δεν παρέσχε πληροφορίες για τη θέση του σημείου R ή για την προβλεπομένη γωνία κλίσεως του ερεισινώτου, η μέση τιμή των αποτελεσμάτων των τριών προσδιορισμών δύναται να χρησιμοποιηθεί και να θεωρηθεί εφαρμόσιμη σε όλες τις περιπτώσεις κατά τις οποίες το σημείο R ή η προβλεπομένη γωνία κλίσεως της πλάτης αναφέρεται στην παρούσα οδηγία.

6.6. Για την εξακρίβωση επί ενός οχήματος σειράς της σχετικής θέσεως των σημείων R και H και του λόγου μεταξύ της προβλεπομένης γωνίας και της πραγματικής γωνίας κλίσεως του ερεισινώτου, το αναφερόμενο στο σημείο 6.2 ορθογώνιο αντικαθίσταται από ένα τετράγωνο πλευράς 50 μμ και η πραγματική γωνία κλίσεως του ερεισινώτου δεν πρέπει να διαφέρει πλέον των 5o επί πλέον ή ολιγότερο της προβλεπομένης γωνίας κλίσεως.

Συμπληρωματικό παράρτημα

ΣΤΟΙΧΕΙΑ ΠΟΥ ΣΥΝΘΕΤΟΥΝ ΤΟ ΤΡΙΣΔΙΑΣΤΑΤΟ ΑΝΔΡΕΙΚΕΛΟ

ΔΙΑΣΤΑΣΕΙΣ ΚΑΙ ΜΑΖΑ ΤΟΥ ΑΝΔΡΕΙΚΕΛΟΥ

"" ID="1">Στοιχεία υποκαθιστόντα την πλάτη και το καθήμενο τμήμα> ID="2">16"> ID="1">Μάζες βάρους της πλάτης> ID="2">31"> ID="1">Μάζες βάρους του καθημένου τμήματος> ID="2">8"> ID="1">Μάζες βάρους των μηρών> ID="2">7"> ID="1">Μάζες βάρους των κνημών> ID="2">13"> ID="1"" ID="2">Σύνολο: 75">

ΠΑΡΑΡΤΗΜΑ V ΜΕΘΟΔΟΣ ΜΕΤΡΗΣΕΩΣ ΤΩΝ ΠΡΟΕΞΟΧΩΝ

Στο σημείο 1, να αναγνωσθεί:

Για τον προσδιορισμό της προεξοχής ενός στοιχείου σε σχέση προς την πινακίδα επί της οποίας φέρεται, μία σφαίρα διαμέτρου 165 μμ μετατοπίζεται, διατηρουμένη σε επαφή με το θεωρούμενο στοιχείο και λαμβάνοντας ως αρχή την πρώτη θέση επαφής με το θεωρούμενο στοιχείο. Η τιμή της προεξοχής είναι η μεγαλύτερη μεταξύ των δυνατών μεταβολών "y" της συντεταγμένης του κέντρου της σφαίρας κατά μία διεύθυνση κάθετο επί την πινακίδα.

Όταν οι πινακίδες, στοιχεία, κλπ. καλύπτονται από υλικό σκληρότητος μικροτέρας των 50 shore A, η διαδικασία προσδιορισμού των προεξοχών που περιγράφεται ανωτέρω δεν πρέπει να εφαρμοσθεί παρά μόνο μετά την αφαίρεση των εν λόγω υλικών.

ΣΥΜΠΛΗΡΩΜΑΤΙΚΟ ΠΑΡΑΡΤΗΜΑ ΤΩΝ ΠΑΡΑΡΤΗΜΑΤΩΝ, I, II, III, IV και VI

ΠΑΡΑΤΗΡΗΣΕΙΣ ΠΑΡΑΡΤΗΜΑ 1 ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ ΚΑΙ ΕΞΕΙΔΙΚΕΥΣΕΙΣ

Σημείο 2.2:

Η περιοχή αναφοράς χαράζεται χωρίς κάτοπτρο οδηγήσεως. Η δοκιμή απορροφήσεως ενεργείας πραγματοποιείται χωρίς κάτοπτρο οδηγήσεως. Το εκκρεμές δεν πρέπει να πλήττει τη βάση στερεώσεως του κατόπτρου οδηγήσεως.

Σημεία 2.3 και 2.3.1:

Η προσδιοριζομένη από τα σημεία αυτά εξαίρεση όπισθεν του οργάνου χειρισμού διευθύνσεως ισχύει εξίσου για την περιοχή προσκρούσεως της κεφαλής του ή των εμπροσθίου(ων) επιβάτου(τών).

Στην περίπτωση ρυθμιζομένων οργάνων χειρισμού διευθύνσεως, η τελικώς εξαιρουμένη περιοχή περιορίζεται στο κοινό τμήμα των εξαιρουμένων περιοχών σε κάθε θέση οδηγήσεως που δύναται να λάβει το όργανο χειρισμού διευθύνσεως.

Στην περίπτωση κατά την οποία η εκλογή μεταξύ των διαφόρων οργάνων χειρισμού διευθύνσεως είναι δυνατή, τότε η εξαιρουμένη περιοχή προσδιορίζεται με τη βοήθεια του ολιγότερο ευνοϊκού οργάνου χειρισμού διευθύνσεως, που έχει τη μικρότερη διάμετρο.

Σημείο 2.4:

Το επίπεδο του πίνακος οργάνων εκτείνεται εφ' όλου του πλάτους του χώρου επιβατών και προσδιορίζεται από τα σημεία επαφής, τα πλέον οπίσθια, μιας κατακορύφου ευθείας με την επιφάνεια του πίνακος οργάνων όταν η ευθεία μετατοπίζεται καθ' όλο το πλάτος του οχήματος. Αν ταυτοχρόνως υπάρχουν δύο ή πλέον των δύο σημεία επαφής, για τον προσδιορισμό του επιπέδου του πίνακος οργάνων, χρησιμοποιείται το κατώτερο σημείο επαφής. Στην περίπτωση κονσολών, αν δεν είναι δυνατόν να προσδιορισθεί το επίπεδο του πίνακος οργάνων δια αναφοράς στα σημεία επαφής μιας κατακορύφου ευθείας, το επίπεδο του πίνακος οργάνων είναι αυτό κατά το οποίο μια οριζόντια ευθεία κείμενη σε απόσταση 25,4 μμ υπεράνω του σημείου H των εμπροσθίων καθισμάτων τέμνει την κονσόλα.

Σημείο 2.5:

Επί των πλευρών του οχήματος, η σκεπή αρχίζει εκ του ανωτέρου άκρου του ανοίγματος της θύρας. Στην κανονική περίπτωση, τα πλευρικά όρια της σκεπής συνίστανται από τα περιγράμματα που σχηματίζονται από τα κατώτερα άκρα (πλευρική όψη) του αμαξώματος όταν έχει ανοιχθεί η θύρα. Στην περίπτωση των παραθύρων, η πλευρική οριοθέτηση της σκεπής είναι η διαφανής συνεχής γραμμή (περίγραμμα εισχωρήσεως των πλευρικών υαλοπινάκων των παραθύρων). Στο επίπεδο των ορθοστατών, η πλευρική οριοθέτηση της σκεπής διέρχεται δια της γραμμής που ενώνει τις διαφανείς γραμμές. Ο προσδιορισμός του σημείου 2.5 ισχύει επίσης για κάθε άνοιγμα σε κλειστή θέση της σκεπής ενός οχήματος, όπως αυτό ορίζεται στα σημεία 2.7 και 2.8.

Για τις μετρήσεις, τα προσανατολισμένα προς τα κάτω χείλη πρέπει να αγνοηθούν. Θεωρούνται ότι αποτελούν τμήμα του πλευρικού τοιχώματος του οχήματος.

Σημείο 2.7:

Ένας σταθερός οπίσθιος υαλοπίνακας θεωρείται σαν δομικό στοιχείο αντιστάσεως. Τα οχήματα με σταθερά οπίσθια παράθυρα εξ ακάμπτου υλικού θεωρούνται ως οχήματα με αποκαλυπτόμενη σκεπή, όπως έχουν προσδιορισθεί στο σημείο 2.8.

Σημείο 5.1.1:

Μία έντονη ακμή είναι μία ακμή ενός ακάμπτου υλικού που έχει ακτίνα καμπυλότητος τουλάχιστον 2,5 mm, εκτός της περιπτώσεως προεξοχών μικροτέρων των 3,2 mm μετρουμένων εκ του τοιχώματος. Σε αυτή την τελευταία περίπτωση, δεν απαιτείται η ελαχίστη ακτίνα καμπυλότητος, εφ' όσον το ύψος της προεξοχής δεν είναι μεγαλύτερο του ημίσεως του πλάτους της και τα άκρα της έχουν λειανθεί.

Τα δικτυωτά θεωρούνται σύμφωνα προς τις εξειδικεύσεις, αν πληρούν τις ελάχιστες απαιτήσεις του ακολούθου πίνακος.

"" ID="1">0-10> ID="2">1,5> ID="3">0,25> ID="4">0,50"> ID="1">10-15> ID="2">2,0> ID="3">0,33> ID="4">0,75"> ID="1">15-20> ID="2">3,0> ID="3">0,50> ID="4">1,25">

Σημείο 5.1.2:

Κατά τη διάρκεια της δοκιμής προσδιορίζεται αν τα τμήματα που ευρίσκονται εντός της περιοχής προσκρούσεως και που χρησιμοποιούνται για την ενίσχυση δύνανται να μετατοπισθούν ή να αποτελέσουν προεξοχή, κατά τρόπο ώστε να αυξάνονται οι κίνδυνοι για τους επιβάτες ή η σοβαρότης των τραυματισμών.

Σημείο 5.1.3:

Οι δύο έννοιες "επίπεδο και κατώτερο άκρο του πίνακος οργάνων" δύνανται να είναι διακεκριμένες. Εν τούτοις, αυτό περιλαμβάνεται στο σημείο 5.1 (..... υπεράνω του επιπέδου του πίνακος οργάνων...) και, κατά συνέπεια, δεν εφαρμόζεται παρά μόνον όταν οι δύο έννοιες συγχέονται. Στην περίπτωση που δεν συγχέονται, δηλαδή όταν το κατώτερο άκρο του πίνακος οργάνων ευρίσκεται κάτωθεν του επιπέδου του πίνακος οργάνων, αρμόζει να εφαρμόζεται το σημείο 5.3.2.1 σε σχέση προς το σημείο 5.8.

Σημείο 5.1.4:

Αν ένας μοχλός ή ένα κομβίο έχει πλάτος ίσο ή ανώτερο των 50 mm και ευρίσκεται εντός μιας περιοχής τέτοιας ώστε, αν το πλάτος του δεν υπερέβαινε τα 50 mm, η μεγίστη προεξοχή θα προσδιορίζετο με τη βοήθεια της διατάξεως μετρήσεως σχήματος κεφαλής του παραρτήματος V σημείο 2, η μεγίστη προεξοχή πρέπει να προσδιορισθεί σύμφωνα προς το παράρτημα V σημείο 1, δηλαδή με τη βοήθεια μιας σφαίρας διαμέτρου 165 mm και δια προσδιορισμού της μεγίστης μεταβολής καθ' ύψος του άξονα των "y".

Η επιφάνεια της εγκαρσίας διατομής πρέπει να μετρηθεί εντός ενός επιπέδου παραλλήλου προς την επιφάνεια επί της οποίας το εξάρτημα έχει συναρμολογηθεί.

Σημείο 5.1.5:

Τα σημεία 5.1.4 και 5.1.5 αλληλοσυμπληρούνται. Η πρώτη φράση του σημείου 5.1.5 (δηλαδή κάλυψη ή απόσπαση υπό την επίδραση μιας δυνάμεως 37,8 da N) εφαρμόζεται και σε συνέχεια το σημείο 5.1.4, στην περίπτωση μιας καλύψεως μέχρι μιας προεξοχής περιλαμβανομένης μεταξύ 3,2 και 9,5 mm ή, στην περίπτωση μιας αποσπάσεως, οι δύο τελευταίες φράσεις του σημείου 5.1.5 (η επιφάνεια της εγκαρσίας διατομής μετρείται πριν να εφαρμοσθεί η δύναμη). Εν τούτοις, αν, για πρακτικούς λόγους, το σημείο 5.1.4 πρέπει να εφαρμοσθεί (κάλυψη μικροτέρα των 9,5 mm και πλέον των 3,2 mm), δύναται να είναι πλέον αρμόζον, κατά την επιλογή του κατασκευαστού, να εξακριβωθούν οι εξειδικεύσεις του σημείου 5.1.4 πριν να εφαρμοσθεί η δύναμη των 37,8 da N που εξειδικεύεται στο σημείο 5.1.5.

Σημείο 5.1.6:

Εφόσον, παρουσία ευλυγίστων υλικών, οι προδιαγραφές δεν εφαρμόζονται παρά μόνον στο άκαμπτο υποστήριγμα, η προεξοχή μετρείται αρχίζοντας από το άκαμπτον υποστήριγμα μόνον.

Η σκληρότης shore μετρείται επί δειγμάτων αυτού καθ' εαυτού του αντικειμένου της δοκιμής. Όταν είναι αδύνατον, εκ της συστάσεως του υλικού, να πραγματοποιηθεί μία μέτρηση σκληρότητος σύμφωνα προς τη διαδικασία shore A, πρέπει να πραγματοποιηθεί μία εκτίμηση με τη βοήθεια συγκριτικών μετρήσεων.

Σημείο 5.2.1:

Τα πεντάλ (ποδόπληκτρα), οι μοχλοί τους και οι μηχανισμοί περιστροφής τους οι πλέον εγγύς εξαιρούνται, αλλά όχι το σιδηρόφυλλο του περιβάλλοντος υποστηρίγματος.

Σημείο 5.2.2:

Το κριτήριο διαγνώσεως, αν το όργανο χειρισμού της πέδης σταθμεύσεως είναι δυνατόν να αγγιχθεί, είναι η χρήση:

- της εξειδικευμένης στο παράρτημα II κεφαλής, αν το όργανο χειρισμού είναι τοποθετημένο υπεράνω ή στο επίπεδο του πίνακος οργάνων (να δοκιμασθεί σύμφωνα προς το σημείο 5.1 και στο εσωτερικό της περιοχής προσκρούσεως),

- του εξειδικευμένου στο παράρτημα VI γονάτου, αν το όργανο χειρισμού είναι τοποθετημένο κάτωθεν του επιπέδου του πίνακος οργάνων (στην περίπτωση αυτή, ο μοχλός του οργάνου χειρισμού δοκιμάζεται σύμφωνα προς το σημείο 5.3.2.3).

Σημείο 5.2.3:

Οι τεχνικές εξειδικεύσεις που υποδεικνύονται στο σημείο 5.2 εφαρμόζονται επίσης στα τραπεζίδια για την τοποθέτηση αντικειμένων και στα στοιχεία των κονσολών που κείνται κάτωθεν του επιπέδου πίνακος οργάνων μεταξύ των εμπροσθίων καθισμάτων, με την προϋπόθεση ότι ευρίσκονται έμπροσθεν του σημείου H. Αν υφίσταται μία κλειστή κοιλότης, θα αποτελεί μια θήκη για γάντια, που δεν θα υπόκειται στις εξειδικεύσεις αυτές.

Σημείο 5.2.3.1:

Οι εξειδικευμένες διαστάσεις αναφέρονται στην επιφάνεια όπως παρουσιάζεται προ της προσθήκης υλικού σκληρότητος μικροτέρας των 50 shore A (βλέπε σημείο 5.2.4). Οι δοκιμές απορροφήσεως ενεργείας πρέπει να πραγματοποιηθούν με το πνεύμα του παραρτήματος III.

Σημείο 5.2.3.2:

Αν ένα τραπεζίδιο για την τοποθέτηση αντικειμένων αποσπάται ή σχίζεται, δεν πρέπει από το γεγονός αυτό να προκύπτει καμμία επικίνδυνη ακμή. Αυτό εφαρμόζεται όχι μόνο για το άκρο του τραπεζιδίου, αλλ' επίσης και για τις άλλες ακμές τις στρεφόμενες εντός του χώρου επιβατών προς τους επιβάτες εξαιτίας της εφαρμοσθείσης δυνάμεως.

Το πλέον ανθεκτικό τμήμα του τραπεζιδίου πρέπει να θεωρηθεί ως αυτό το οποίο είναι το πλησιέστερο ενός στοιχείου στερεώσεως. Επίσης "να παραμορφώνονται αισθητώς" υποδηλοί ότι, υπό την επίδραση της εφαρμοζομένης δυνάμεως, η παραμόρφωση του τραπεζιδίου, μετρουμένη εκ του αρχικού σημείου επαφής μετά του κυλίνδρου δοκιμής, πρέπει να είναι μία πτύχωση ή μία παραμόρφωση ορατή δια γυμνού οφθαλμού. Μία ελαστική παραμόρφωση είναι αποδεκτή.

Ο κύλινδρος δοκιμής πρέπει να έχει μήκος τουλάχιστο 50 μμ.

Σημείο 5.3:

Η έκφραση "άλλα τμήματα" πρέπει να συμπεριλαμβάνει τα στοιχεία όπως τα κλείθρα παραθύρου, τις ανώτερες αγκυρώσεις ζωνών ασφαλείας και άλλα τμήματα ευρισκόμενα εντός του χώρου που προορίζεται για τους πόδες και προς την πλευρά των θυρών, εκτός αν τα τμήματα αυτά έχουν εξετασθεί προηγουμένως ή έχουν εξαιρεθεί στο κείμενο.

Σημείο 5.3.2:

Ο κείμενος μεταξύ του εμπροσθίου τοιχώματος και του πίνακος οργάνων χώρος, υπεράνω του κατωτέρου άκρου του πίνακος οργάνων, δεν υπόκειται στις προδιαγραφές του σημείου 5.3.

Σημείο 5.3.2.1:

Η ακτίνα των 3,2 mm εφαρμόζεται σε όλα τα στοιχεία που δύνανται να έρθουν σε επαφή, τα καλυπτόμενα από το σημείο 5.3, όταν τα θεωρούμε σε όλες τις θέσεις χρήσεως.

Εξαίρεση γίνεται για τη θήκη για γάντια που πρέπει να εξετασθεί μόνο σε κλειστή θέση, τις ζώνες ασφαλείας μόνο σε προσδεδεμένη θέση, αλλά κάθε τμήμα που έχει σταθερή θέση συσσωρεύσεως πρέπει επίσης να πληρεί την προδιαγραφή της ακτίνος των 3,2 μμ στη θέση αυτή.

Σημείο 5.3.2.2:

Η επιφάνεια αναφοράς προσδιορίζεται με τη βοήθεια της διατάξεως που περιγράφεται στο παράρτημα V σημείο 2, εφαρμοζομένης με μία δύναμη 2 daN. Όταν δεν είναι δυνατόν, η περιγραφομένη στο παράρτημα V σημείο 1 μέθοδος πρέπει να χρησιμοποιείται με μία δύναμη 2 daN.

Ο προσδιορισμός των επικινδύνων προεξοχών υπόκειται στη βούληση των υπευθύνων για τις δοκιμές αρχών.

Η δύναμη των 37,8 daN εφαρμόζεται ακόμη και όταν η αρχική προεξοχή είναι μικρότερη των 35 ή 25 μμ αναλόγως της περιπτώσεως. Η προεξοχή μετρείται με την επιβεβλημένη φόρτιση.

Η οριζοντία, διαμήκης, δύναμη των 37,8 daN εφαρμόζεται κανονικά με τη βοήθεια εμβόλου με πεπλατυσμένο άκρο διαμέτρου το πολύ 50 μμ, αλλά, σε περίπτωση αδυναμίας, είναι δυνατόν να χρησιμοποιηθεί μία άλλη ισοδύναμη μέθοδος, παραδείγματος χάριν αποσύροντας τα τμήματα που αποτελούν εμπόδιο.

Σημείο 5.3.2.3:

Το πλέον προεξέχον τμήμα στην περίπτωση ενός μοχλού αλλαγής ταχύτητος είναι αυτό της χειρολαβής ή του κομβίου που έρχεται για πρώτη φορά σε επαφή με ένα εγκάρσιο κατακόρυφο επίπεδο που μετατοπίζεται κατά μία οριζόντια διαμήκη διεύθυνση. Αν ένα τυχόν εκ των τμημάτων ενός μοχλού αλλαγής ταχύτητος (ή πέδης χειρός) υπερβαίνει το επίπεδο του σημείου H, ο μοχλός θεωρείται ότι ευρίσκεται εξ ολοκλήρου υπεράνω του επιπέδου του σημείου H.

Σημείο 5.3.4:

Όταν το (τα) οριζόντιο (α) επίπεδο (α) που διέρχεται (ονται) εκ του σημείου H των πλέον χαμηλών εμπροσθίων και οπισθίων θέσεων δεν συμπίπτει(ουν), προσδιορίζεται ένα κατακόρυφο επίπεδο κάθετο προς τον διαμήκη άξονα του οχήματος και διερχόμενο από το σημείο H του εμπροσθίου καθίσματος.

Η εξαιρουμένη περιοχή θα θεωρείται τότε κεχωρισμένως για τον εμπρόσθιο και τον οπίσθιο χώρο επιβατών, σε σχέση προς το αντίστοιχο σημείο τους H και μέχρι ένα κατακόρυφο επίπεδο προσδιοριζόμενο ανωτέρω.

Σημείο 5.3.4.1:

Τα κινητά σκιάδια πρέπει να θεωρούνται σε όλες τις θέσεις χρήσεως. Τα πλαίσια των σκιαδίων δεν θεωρούνται ως άκαμπτα υποστηρίγματα (αναφορά στο σημείο 5.3.5).

Σημείο 5.4:

Όταν η σκεπή υποβάλλεται σε δοκιμή μετρήσεως των προεξοχών και των τμημάτων που δύνανται να αγγιχθούν από μία σφαίρα διαμέτρου 165 μμ, το υπόρραμμα της σκεπής πρέπει να αφαιρεθεί. Για την εκτίμηση των προδιαγραφομένων ακτίνων καμπυλότητος, πρέπει να ληφθούν υπόψη οι αναλογίες και οι ιδιότητες που χαρακτηρίζουν τα υλικά υπορράμματος της σκεπής. Η περιοχή δοκιμής της σκεπής πρέπει να εκτείνεται προς τα εμπρός και υπεράνω του εγκαρσίου επιπέδου που οριοθετείται από τη γραμμή αναφοράς του κορμού του ανδρεικέλου που είναι τοποθετημένο στο πλέον οπίσθιο κάθισμα.

Σημείο 5.4.2.1 (βλ. επίσης το σημείο 5.1.1 για την έννοια των εντόνων ακμών).

Η προς τα κάτω προεξοχή πρέπει να μετρηθεί κατά την κάθετο προς τη σκεπή, σύμφωνα προς το σημείο 1 του παραρτήματος V.

Το πλάτος του προεξέχοντος τμήματος πρέπει να μετρηθεί ορθογωνίως προς τη γραμμή της προεξοχής. Ιδιαιτέρως οι αψίδες ή νευρώσεις της σκεπής δεν πρέπει να σχηματίζουν προεξοχή στην εσωτερική επιφάνεια μεγαλύτερη των 19 μμ.

Σημείο 5.5:

Όλες οι νευρώσεις σκεπής επί των αποκαλυπτομένων σκεπών πρέπει να πληρούν την προδιαγραφή 5.4, αν δύνανται να αγγιχθούν από μία σφαίρα διαμέτρου 165 μμ.

Σημεία 5.5.1.2, 5.5.1.2.1, 5.5.1.2.2:

Οι διατάξεις ανοίγματος και χειρισμού πρέπει να πληρούν όλες τις ειδικές συνθήκες, όταν ευρίσκονται σε θέση ηρεμίας και η σκεπή είναι κλεισμένη.

Σημείο 5.5.1.2.3:

Η δύναμη των 37,8 daN εφαρμόζεται ακόμη και αν η αρχική προεξοχή είναι 25 μμ ή λιγότερο. Η προεξοχή μετράται ενώ εφαρμόζεται η δύναμη.

Η δύναμη των 37,8 daN που εφαρμόζεται κατά τη διεύθυνση της προσκρούσεως, προσδιοριζομένης στο παράρτημα III ως της εφαπτομένης στην τροχιά της κεφαλής, εφαρμόζεται κανονικά με τη βοήθεια ενός εμβόλου με επίπεδο άκρο που δεν έχει διάμετρο πλέον των 50 μμ, αλλά, σε περίπτωση αδυναμίας, είναι δυνατόν να χρησιμοποιηθεί μία άλλη ισοδύναμη μέθοδος, παραδείγματος χάριν αποσύροντας τα εμπόδια.

Η "θέση ηρεμίας" είναι η θέση της διατάξεως του οργάνου χειρισμού, όταν ευρίσκεται σε θέση ασφαλίσεως.

Σημεία 5.6:

Ο οπλισμός των πτυσσομένων σκεπών δεν αποτελεί αψίδιο ασφαλείας.

Σημείο 5.6.1:

Το ανώτερο τμήμα του πλαισίου του αλεξινέμου αρχίζει υπεράνω του διαφανούς περιγράμματος του αλεξινέμου.

Σημείο 5.7.1.1:

Βλ. επίσης το σημείο 5.1.1 για την έννοια των εντόνων ακμών.

Σημείο 5.7.1.2:

Στον ορισμό της περιοχής προσκρούσεως της κεφαλής επί του ερεισινώτου των εμπροσθίων καθισμάτων, κάθε δομή απαραίτητη για την υποστήριξη του ερεισινώτου πρέπει να θεωρηθεί σαν ένα στοιχείο του ερεισινώτου αυτού.

Σημείο 5.7.1.2.3:

Η πλήρωση της επενδύσεως των τμημάτων της δομής του καθίσματος έχει επίσης ως σκοπό να αποφευχθούν οι επικίνδυνες ανωμαλίες και οι έντονες ακμές οι ικανές να αυξήσουν τον κίνδυνο ή τη σοβαρότητα των τραυμάτων των επιβατών.

ΠΑΡΑΡΤΗΜΑ ΙΙ ΠΡΟΣΔΙΟΡΙΣΜΟΣ ΤΗΣ ΠΕΡΙΟΧΗΣ ΠΡΟΣΚΡΟΥΣΕΩΣ ΤΗΣ ΚΕΦΑΛΗΣ

Σημείο 2.1.1.2:

Η εκλογή μεταξύ των δύο διαδικασιών προσδιορισμού του ύψους πρέπει να αφεθεί στον κατασκευαστή.

Σημείο 2.2:

Κατά τον προσδιορισμό των σημείων επαφής, το μήκος του βραχίονος της συσκευής μετρήσεως δεν μεταβάλλεται κατά τη διάρκεια μιας ορισμένης διερευνήσεως. Κάθε διερεύνηση αρχίζει σε κατακόρυφη θέση.

Σημείο 3:

Η διάσταση των 25,4 μμ αντιστοιχεί στην απόσταση μεταξύ ενός οριζοντίου επιπέδου διερχομένου δια του σημείου H και της οριζοντίου εφαπτομένης στο κατώτερο περίγραμμα της κεφαλής.

ΠΑΡΑΡΤΗΜΑ III ΔΙΑΔΙΚΑΣΙΑ ΤΩΝ ΔΟΚΙΜΩΝ ΤΩΝ ΙΚΑΝΩΝ ΝΑ ΑΠΟΡΡΟΦΗΣΟΥΝ ΕΝΕΡΓΕΙΑ ΥΛΙΚΩΝ

Σημείο 1.4:

Όσον αφορά στη θραύση ενός τυχόντος στοιχείου κατά τη διάρκεια της δοκιμής απορροφήσεως ενεργείας, βλ. παρατήρηση στο παράρτημα I σημείο 5.1.2.

ΠΑΡΑΡΤΗΜΑ IV ΔΙΑΔΙΚΑΣΙΑ ΠΟΥ ΠΡΕΠΕΙ ΝΑ ΑΚΟΛΟΥΘΗΘΕΙ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ Η ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ ΚΑΙ ΓΙΑ ΤΗΝ ΕΞΑΚΡΙΒΩΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ R ΚΑΙ H ΚΑΙ ΤΟΥ ΛΟΓΟΥ ΜΕΤΑΞΥ ΤΗΣ ΠΡΟΒΛΕΠΟΜΕΝΗΣ ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ

Σημείο 4:

Για τον προσδιορισμό του σημείου H ενός καθίσματος, τα άλλα καθίσματα είναι δυνατόν να αφαιρεθούν αν είναι αναγκαίο.

ΠΑΡΑΡΤΗΜΑ VI ΜΗΧΑΝΙΣΜΟΣ ΚΑΙ ΔΙΑΔΙΚΑΣΙΑ ΓΙΑ ΤΗΝ ΕΦΑΡΜΟΓΗ ΤΟΥ ΣΗΜΕΙΟΥ 5.2.1 ΤΟΥ ΠΑΡΑΡΤΗΜΑΤΟΣ I

Πρώτη φάση:

Τα ποδοκίνητα στοιχεία χειρισμού εξομοιούνται προς τα πεντάλ (ποδόπληκτρα).